СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVIII – број 12 | Сриједа,03.10.2023. године |

**Начелник**

На основу члана 82. став 3. Закона о локалној самоуправи (``Службени Гласник Републике Српске``, број: 97/16, 36/19 и 61/21) и члана 56. Статута општине Ново Горажде (``Службени Гласник општине Ново Горажде``, број: 4/15 и 4/17), Начелник општине Ново Горажде д о н о с и:

**О Д Л У К У**

**о измјенама и допунама Одлуке о субвенционисању превоза ученика средњих школа у школској 2023/2024. години**

**I**

**Тачка II** Одлуке о субвенционисању превоза ученика средњих школа у школској 2023/2024. години („Службени гласник Општине Ново Горажде“, број: 10/23) мијења се и гласи:

„(1) Општина Ново Горажде субвенционисаће трошкове превоза ученицима средњих школа са подручја општине Ново Горажде за школску 2023/2024. годину, који похађају 1., 2., 3. и 4. разред средњих школа на подручју општина Вишеград, Фоча и Чајниче.

(2) Наведено субвенционисање односи се на превозника ``Титан`` д.о.о. који ће превозити ђаке на релацији Ново Горажде-Вишеград-Ново Горажде и превозника АТТП ``Центропревоз`` д.о.о. Горажде који ће превозити ђаке на релацији Ново Горажде (Поткозара) -Чајниче - Ново Горажде (Поткозара).

(3) На релацијама Ново Горажде-Фоча-Ново Горажде биће вршена рефундација трошкова превоза према поднијетом захтјеву и доcтављеном доказу тј. мјесечној карти. Наведена средства ће бити уплаћена на рачун родитеља/старатеља ђака.“.

**II**

Ова одлука ступа на снагу наредног дана од дана објављивања у „Службеном гласнику општине Ново Горажде".

**Број: 02/1-40-24/23**

**Ново Горажде, 03.10.2023. године**

**НАЧЕЛНИК**

**Мила Петковић, с.р**